Сарбазды ұрып өлтірді деген лейтенант 7 жылға сотталды
DATE: 12:33, 30 Қазан 2024 | GMT +5
TITLE: Сарбазды ұрып өлтірді деген лейтенант 7 жылға сотталды
URL: https://kaz.inform.kz/news/sarbazdi-urip-oltrd-degen-leytenant-7-zhilga-sottaldi-ea2c16/
META: DATE: 12:33, 30 Қазан 2024 | GMT +5
TOTAL WORDS: 123
AUTHOR(S):
TEXT: Соттың баспасөз қызметі хабарлағандай, сарбаз Досымжан Сәлімжанның өліміне қатысты істі Алматы гарнизоны әскери сотының судьясы Н. Жексембиев қарады. Бұл іс бойынша лейтенант Шәкиров Қылмыстық кодекстің 451-бабы 2-бөлігі бойынша айыпталды. Шәкіровті «Билiктi асыра пайдалану» бабы бойынша кінәлі деп танылып, 7 жылға бас бостандығынан айырды. Жәбірленушінің пайдасына 10 млн теңге көлемінде моральдық зиян өндірілді», - делінген сот шешімінде. Үкім заңды күшіне енген жоқ. Айта кетейік, 2023 жылдың қазан айында Атырау облысы Құлсары қаласынан әскерге шақырылған Досымжан Сәлімжан борышын Жетісу облысы Сарыөзек кентіндегі №29108 әскери бөлімінде өтеп жүрген. Биыл мамырда әскери госпитальге түскен жауынгер он күннен соң сонда көз жұмды. Осыған дейін, Жоғарғы сот Қаңтар оқиғасы кезінде оққа ұшқан Айкөркемнің ісі бойынша 7 жылға сотталған әскери қызметкер Арман Жұманның ісі бойынша шешім шығарғаны туралы жазған едік
